Ara (constellatio)
Ara constellatio in caelo nocturno australi sita est. Facile et bene sub Scorpione constellatione spectari potest. Ara inter 48 constellationes temporum antiquorum numeratur, quae iam a Ptolemaeo illo astronomo Graeco descriptae sunt. Nomen Arae ab Eudoxo Cnidensi philosopho naturae mathematicoque quarti ante Christum natum saeculi datum est.